CELEX: 62020CN0577
Language: sk
Date: 2020-11-04 00:00:00
Title: Vec C-577/20: Návrh na začatie prejudiciálneho konania, ktorý podal Korkein hallinto-oikeus (Fínsko) 4. novembra 2020 – A

22.2.2021   
            
            
               SK
            
            
               Úradný vestník Európskej únie
            
            
               C 62/13
            
         
      Návrh na začatie prejudiciálneho konania, ktorý podal Korkein hallinto-oikeus (Fínsko) 4. novembra 2020 – A
      (Vec C-577/20)
      (2021/C 62/14)
      Jazyk konania: fínčina
      
         Vnútroštátny súd, ktorý podal návrh na začatie prejudiciálneho konania
      
      Korkein hallinto-oikeus
      
         Účastníci konania pred vnútroštátnym súdom
      
      
         Odvolateľ: A
      
         Ďalší účastník konania: Sosiaali- ja terveysalan lupa- ja valvontavirasto
      
         Prejudiciálne otázky
      
      
                  1.
               
               
                  Majú sa základné slobody zaručené Zmluvou o Európskej únii a smernica 2005/36/ES (1) vykladať v tom zmysle, že príslušný orgán hostiteľského členského štátu musí právo žiadateľa na výkon regulovaného povolania posúdiť podľa článkov 45 a 49 ZFEÚ a súvisiacej judikatúry (najmä rozsudok zo 7. mája 1991, C-340/89 (2), Vlassopoulou, EU:C:1991:193 a rozsudok zo 6. októbra 2015, C-298/14 (3), Brouillard, EU:C:2015:652), aj keď sú v článku 13 ods. 2 smernice 2005/36/ES zjednotené podmienky pre výkon regulovaného povolania, v zmysle ktorých hostiteľský členský štát musí povoliť výkon povolania žiadateľovi, ktorý disponuje dokladom o formálnej kvalifikácii zo štátu, v ktorom toto povolanie nie je regulované, avšak ktorý nespĺňa požiadavku na výkon povolania stanovenú v tomto ustanovení smernice?
               
            
                  2.
               
               
                  V prípade kladnej odpovede na prvú prejudiciálnu otázku: bráni právo Únie s ohľadom na úvahy vo veci C-298/14, Brouillard, EU:C:2015:652 (bod 55 rozsudku) týkajúce sa výlučných kritérií na posúdenie rovnocennosti osvedčení, tomu, aby príslušný orgán hostiteľského členského štátu v situácii, o akú ide v spore v tomto konaní, založil svoje posúdenie rovnocennosti kvalifikácie aj na iných informáciách, ako sú informácie predložené poskytovateľom vzdelávania alebo orgánmi iného členského štátu o presnom obsahu a priebehu štúdia?
               
            
         (1)  Smernica Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (Ú. v. EÚ L 255, 2005, s. 22).
      
         (2)  Rozsudok Súdneho dvora zo 7. mája 1991, Vlassopoulou (C-340/89 EU:C:1991:193).
      
         (3)  Rozsudok Súdneho dvora zo 6. októbra 2015, Brouillard (C-298/14, EU:C:2015:652).